Clay Regazzoni je pokojni dirkač Formule 1. Že v svoji prvi sezoni 1970 je z Ferrarijem z zmago na Veliki nagradi Italije in tremi drugimi mesti končal na tretjem mestu v prvenstvu, kljub temu da je dirkal le na dobri polovici dirk v sezoni. V sezonah in mu je šlo nekoliko slabše s tremi oziroma dvema uvrstitvama na stopničke, še slabše pa mu je šlo v sezoni 1973 z nekonkurenčnim BRMom, ko mu ni uspelo višje od šestega mesta. Zato pa mu je boljše rezultate prinesla vrnitev v Ferrari v sezoni 1974, ko je z zmago na Veliki nagradi Nemčije ter še šestimi uvrstitvami na stopničke, v prvenstvu le za tri točke zaostal za Brazilcem Emersonom Fittipaldijem in tako postal podprvak. V sezonah in je z zmagama na Veliki nagradi Italije 1975 in Veliki nagradi zahodnih ZDA 1976 obakrat končal na petem mestu v prvenstvu. Prestopa v sezonah k Ensignu in k Shadowu nista prinesla dobrih rezultatov, zato pa je v sezoni 1979 z Williamsom po slabem začetku dosegel zmago na Veliki nagradi Velike Britanije ter še štiri uvrstitve na stopničke, kar mu je prineslo še eno peto mesto v prvenstvu. V sezoni 1980 se je vrnil v Ensign, toda po hudem trčenju na Veliki nagradi zahodnih ZDA je moral končati kariero. 15. decembra 2006 je umrl v avtomobilski nesreči v bližini Parme, Italija.